Diari Oficial de la Generalitat Valenciana


Sumari del DOGV 8823, del 29-05-2020 (2020/3790)

RESOLUCIÓ de 26 de maig de 2020, del director general de l'Institut Valencià de la Joventut, per la qual s'acorda la suspensió de la convocatòria del Programa d'oferta concertada, en les modalitats «Viu l'hivern» i «Viu l'estiu», per als anys 2020 i 2021.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8823

Data del DOGV
:   29-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3790


Data del document
:   26-05-2020

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública
    * jove
    * legislació
    * cura de la salut
    * epidèmia
    * malaltia infecciosa
    * estat d'emergència
    * cura d'infermeria
    * política sanitària
    * salut pública

RESOLUCIÓ de 26 de maig de 2020, del director general de l'Institut Valencià de la Joventut, per la qual s'acorda la suspensió de la convocatòria del Programa d'oferta concertada, en les modalitats «Viu l'hivern» i «Viu l'estiu», per als anys 2020 i 2021. [2020/3790]  
Mitjançant la Resolució de 29 de novembre de 2019, del director general de l'Institut Valencià de la Joventut (DOGV núm. 8694, de 10.12.2019), es va fer pública la convocatòria del programa d'Oferta Concertada, en les modalitats «Viu l'hivern» i «Viu l'estiu», per als anys 2020 i 2021.  
La crisi sanitària generada per la pandèmia Covid-19 i la consegüent declaració de l'estat d'alarma per Reial decret 463/2020, de 14 de març, i les seues successives pròrrogues, ha suposat l'adopció de mesures extraordinàries, entre les quals es troben la limitació de la llibertat de circulació de les persones i aconsellen suspendre la convocatòria del programa d'oferta concertada, amb l'objectiu de preservar la salut de les persones beneficiàries d'aquest programa, per tractar-se d'una activitat col·lectiva sense possibilitat, en l'actualitat, que puga desenvolupar-se amb les garanties sanitàries oportunes.  
Al seu torn, tant les instal·lacions de l'IVAJ com les activitats que s'hi realitzen s'han d'adaptar als nous protocols de sanitat derivats de la situació de Covid-19, la qual cosa comporta modificacions substancials en les condicions de les convocatòries del programa d'oferta concertada.  
  
Per tot això, i en ús de les facultats que l'article 11 de la Llei 15/2017, de 10 de novembre, de la Generalitat, de polítiques integrals de joventut, confereix al director general de l'Institut Valencià de la Joventut, i del que determina l'article 19 del Reial decret 463/2020, de 14 de març, resolc:  
  
Primer  
Suspendre la convocatòria del programa d'oferta concertada, en les modalitats «Viu l'hivern» i «Viu l'estiu», per als anys 2020 i 2021, publicades mitjançant la Resolució de 29 de novembre de 2019, del director general de l'Institut Valencià de la Joventut (DOGV núm. 8694, de 10.12.2019).  
  
Segon  
Procedir a la devolució, d'ofici, dels imports abonats per la reserva de places en la convocatòria del programa d'oferta concertada, en les modalitats «Viu l'hivern» i «Viu l'estiu», per als anys 2020 i 2021.  
  
  
Contra la present resolució, que posa fi a la via administrativa, podrà interposar-se potestativament un recurs de reposició davant del mateix òrgan que la va dictar, en el termini d'un mes comptador a partir de l'endemà de la publicació en el Diari Oficial de la Generalitat Valenciana (DOGV), o bé, directament, un recurs contenciós administratiu davant del jutjat contenciós administratiu competent, en el termini de dos mesos comptadors a partir de l'endemà de la publicació en el DOGV. Tot això d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjuí que les persones interessades puguen interposar qualsevol altre recurs que consideren oportú.  
  
València, 26 de maig de 2020.- El director general de l'Institut Valencià de la Joventut: Jesús Martí Nadal.